CELEX: 62011CN0235
Language: hu
Date: 2011-05-17 00:00:00
Title: C-235/11. P. sz. ügy: A Törvényszék (nyolcadik tanács) T-589/08. sz., Evropaїki Dynamiki kontra Bizottság ügyben 2011. március 3-án hozott ítélet ellen az Evropaїki Dynamiki — Proigmena Systimata Tilepikoinonion Pliroforikis kai Tilematikis AE által 2011. május 17-én benyújtott fellebbezés

16.7.2011   
            
            
               HU
            
            
               Az Európai Unió Hivatalos Lapja
            
            
               C 211/17
            
         A Törvényszék (nyolcadik tanács) T-589/08. sz., Evropaїki Dynamiki kontra Bizottság ügyben 2011. március 3-án hozott ítélet ellen az Evropaїki Dynamiki — Proigmena Systimata Tilepikoinonion Pliroforikis kai Tilematikis AE által 2011. május 17-én benyújtott fellebbezés
   (C-235/11. P. sz. ügy)
   2011/C 211/34
   Az eljárás nyelve: angol
   
      Felek
   
   
      Fellebbező: Evropaiki Dynamiki — Proigmena Systimata Tilepikoinonion Pliroforikis kai Tilematikis AE (képviselő: N. Korogiannakis, M. Dermitzakis, Δικηγόροι)
   
      A másik fél az eljárásban: Európai Bizottság
   
      A fellebbező kérelmei
   
   Fellebbezésében a fellebbező azt kéri, hogy a Bíróság:
   
               —
            
            
               helyezze hatályon kívül a Törvényszék határozatát;
            
         
               —
            
            
               semmisítse meg a Bizottság (DG ENVI) azon határozatát, amelyben elutasította a fellebbezőnek a „Kibocsátás-kereskedelmi rendszer — CITL/CR” elnevezésű, DG ENV.C2/FRA/2008/0017 számú nyílt közbeszerzési eljárás (2008/S72-096229) mindhárom része vonatkozásában benyújtott ajánlatát, és amelyben e szerződést egy másik ajánlattevőnek ítélte oda;
            
         
               —
            
            
               utalja vissza az ügyet a Törvényszék elé annak érdekében, hogy ez utóbbi vizsgálja meg a fennmaradó kérdéseket valamennyi rész tekintetében, ideértve a kártérítés iránti kérelmet, amelyet a Törvényszék eddig nem vizsgált;
            
         
               —
            
            
               kötelezze a Bizottságot a fellebbező jogi és egyéb költségeinek viselésére, ideértve az alapeljárással kapcsolatban felmerült költségeket is, abban az esetben is, ha a jelen fellebbezést elutasítja, valamint a jelen fellebbezéssel kapcsolatban felmerült költségeinek viselésére, amennyiben annak helyt ad.
            
         
      Jogalapok és fontosabb érvek
   
   A fellebbező előadja, hogy a megtámadott ítéletet a következők alapján kellene hatályon kívül helyezni:
   
               —
            
            
               Nyilvánvaló értékelési hiba és elégtelen indokolás.
            
         
               —
            
            
               A költségvetési rendelet (1) 100. cikke (2) bekezdésének és a végrehajtási rendelet (2) 149. cikkének téves értelmezése a Törvényszék által az ajánlatkérő indokolási kötelezettségével összefüggésben.
            
         
               —
            
            
               A Törvényszék tévesen alkalmazta a jogot, amikor nem fogadta el a fellebbezőnek az egyenlő bánásmód elvének megsértésére vonatkozó érveit.
            
         
      (1)  HL L 248., 1. o.; magyar nyelvű különkiadás 1. fejezet, 4. kötet, 74. o.
   
      (2)  HL L 357., 1. o.; magyar nyelvű különkiadás 1. fejezet, 4. kötet, 145. o.